कैथल
इतिहास के अनुसार यह भारत की पहली महिला शासक रजिया सुल्तान (इल्तुतमिश की पुत्री) के साम्राज्य का एक भाग था। 13 नवंबर 1240 को रजिया यहीं मृत्यु को प्राप्त हुई। दिल्ली में विद्रोह के बाद रजिया सुल्तान को वहाँ से भागना पड़ा। कैथल में दिल्ली की व्रिदोही सेनाओं ने उसे पकड़ लिया और एक भयंकर युद्ध में रजिया सुल्तान मारी गई थी। एक अन्य मान्यता के अनुसार यहाँ के स्थानीय लोगों ने उसे मार डाला था। मृत्यु के बाद उन्हें यहीं दफना दिया गया और आज भी उसकी कब्र यहाँ मौजूद है।
खुलदाबाद
खुलदाबाद (Khuldabad) भारत के महाराष्ट्र राज्य के औरंगाबाद ज़िले में स्थित एक शहर है। यहाँ मुग़ल शासक औरंगज़ेब का मकबरा है। प्रसिद्ध भद्र मारुति मंदिर भी यहीं स्थित है। यह एलोरा गुफाओं के बहुत पास है और यहाँ से राष्ट्रीय राजमार्ग ५२ गुज़रता है। शहर आसपास के क्षेत्र से कुछ ऊँचाई पर है, जिस कारणवश यहाँ का मौसम कुछ ठंडा रहता है और यहाँ प्राकृतिक सौंदर्य भी है।